Watwou! 'n Vlieënde skip | Maroela Media
Watwou! 'n Vlieënde skip
Foto: Dave Medlock/Facebook
'n Foto van 'n yslike passasierskip wat skynbaar in die lug dryf aan die Cornwall-kuslyn is nog 'n voorbeeld van 'n ongelooflike optiese illusie.
Dit wil byna voorkom of die skip nie aan swaartekrag blootgestel is nie waar dit bo die oppervlak van die see dryf. Dave Medlock het dié bisarre verskynsel gesien toe hy oor die naweek met sy hond gaan stap het.
Die skip was natuurlik in die water en dit het net gelyk of dit in die lug dryf weens 'n lugspieëling. Die effek word veroorsaak deur ligstrale wat buig en dit lyk dan asof die beeld hoër is as wat dit werklik is. Dit gebeur wanneer die lug onder die siglyn kouer is as die lug wat bo die siglyn is.
Dié lugspieëling is van die P&O-passasierskip aan die kus van Lyme Bay, Devon.
Nog foto's van die verskynsel is onlangs op sosiale media gedeel. David Morris het verlede week 'n soortgelyke verskynsel gedeel, ook aan die Cornwall-kuslyn.
Colin McCallum het verlede week Vrydag ook in Banff, Aberdeenshire, 'n rooi "vlieënde vaartuig" gesien. Volgens McCallum word die verskynsel op sy foto toegeskryf aan 'n wolkformasie naby aan die kus wat die kleur van die water naby aan die kus verander het. Die boot, wat verder weg is, was in 'n wolklose gebied en die lug het dus die see weerkaats en dit lyk of die boot in die lug dryf.
Foto: Colin McCallum/Facebook
Foto: Dave Morris/Facebook
As jy die foto vergroot kan jy sien die boot is tog in die water maar dis nogal interessant.
Darem verstommend hoe mens se oë kan smokkel met jou brein.
Die vliënde Hollander is terug.
Sommer lus om weer die griffelspiere oefening te gee na hierdie inspirasie-kiekies.
Het die mense nog nooit van "lugspieëling" gehoor nie. In engels is dit "mirage".
Ek sal darem vir my in n ander bloed groep in skrik as ek op die strand stap en n vlieende skip kom verby gevaar – ha ha ha ha